钦定古今图书集成/理学汇编/学行典/第057卷 > 荀子 > 《彊国篇》
## 钦定古今图书集成/理学汇编/学行典/第057卷 > 荀子 > 《彊国篇》

凡奸人之所以起者，以上之不贵义，不敬义也。夫义
者，所以限禁人之为恶与奸者也。今上不贵义，不敬
义，如是，则下之人百姓皆有弃义之志，有趋奸之心
矣，此奸之所以起也。且上者，下之师也。夫下之和上，
譬之犹响之应声，影之像形也。故为上者不可不顺
也。“夫义者，内节于人而外节于万物者也；上安于主”
而下调于民者也，内外上下，节义之情也。然则凡为
天下之要，义为本而信次之。古者禹汤本义务信而
天下治，桀纣弃义倍信而天下乱。故为人上者，必将
慎礼义，务忠信然后可。此君人者之大本也。